**Povzetek revizijskega poročila *Pravilnost poslovanja politične stranke DROT - za razvoj v letu 2016***

Računsko sodišče je izvedlo revizijo pravilnosti poslovanja politične stranke *DROT - za razvoj* v letu 2016.

*Cilj revizije* je bil izrek mnenja o pravilnosti poslovanja politične stranke DROT - za razvoj v letu 2016. Računsko sodišče je preverjalo skladnost poslovanja politične stranke DROT - za razvoj z Zakonom o političnih strankah ter Zakonom o volilni in referendumski kampanji.

Računsko sodišče je o pravilnosti poslovanja politične stranke DROT - za razvoj v letu 2016 izreklo *mnenje s pridržkom*, ker druge oblike prispevka pravne osebe, ki ga je pridobila v nasprotju z Zakonom o političnih strankah, v 30 dneh od prejema ni nakazala v humanitarne namene, kot so določeni v zakonu, ki ureja humanitarne organizacije.

Računsko sodišče tudi ni moglo pridobiti ustreznih in zadostnih dokazov, na podlagi katerih bi bilo mogoče ugotoviti, ali ima stranka register članic in članov, in preveriti, ali so člani stranke državljani Republike Slovenije.

Računsko sodišče je od politične stranke DROT - za razvoj zahtevalo *predložitev odzivnega poročila.*

Ljubljana, 20. decembra 2017